OpenLLM-France/wikimedia huggingface dataset:
# Alaudala

Alaudala :
| Alaudala rufescens. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Alaudidae |
| Anv skiantel ||
| Alaudala Horsfield & Moore, 1858 ||
| D'ar vevoniezh e tenn ar pennad-mañ. ||
Alaudala a zo ur genad e rummatadur an evned, krouet e 1858 gant an daou skiantour stadunanat Thomas Horsfield (1773-1859) ha breizhveuriat Frederic Moore (1830-1907).

## Spesadoù hag an isspesadoù anezhe

C'hwec'h spesad alc'hwedered a ya d'ober ar genad :
* Alaudala athensis,
* Alaudala cheleensis
** A. c. cheleensis, leucophaea, seebohmi ha tuvinica,
* Alaudala heinei
** A. h. aharonii, heinei ha persica,
* ar c'hodioc'h gwenn (Alaudala raytal)
** A. r. adamsi ha raytal,
* ar c'hodioc'h-palud (Alaudala rufescens)
** A. r. apetzii, minor ha rufescens,
* Alaudala somalica
** A. s. megaensis, perconfusa ha somalica.
Pemzek (15) isspesad en holl.

## Rummatadur

Renket e veze ar spesadoù athensis, cheleensis, raytal, rufescens ha somalica er genad Calandrella kent.

## Notennoù ha daveennoù

* ↑ (en) Roadennoù IOC World Bird List diwar-benn Alaudidae/Alaudala (lennet e-barzh d'ar 5 a viz Genver 2025).
* ↑ Per Alström, Keith N. Barnes, Urban Olsson, F. Keith Barker, Paulette Bloomer, Aleem Ahmed Khan, Masood Ahmed Qureshi, Alban Guillaumet, Pierre-André Crochet & Peter G. Ryan, Multilocus phylogeny of the avian family Alaudidae (larks) reveals complex morphological evolution, non-monophyletic genera and hidden species diversity., Molecular Phylogenetics and Evolution, Miz Mezheven 2013, 69(3): 1043-56.
a vo kavet e Wikimedia Commons.
# Kodioc'h-palud

Kodioc'h-palud :
| Ur c'hodioc'h-palud, luc'hskeudennet e Fuerteventura (Kanariez, Spagn). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Alaudidae |
| Genad : | Alaudala |
| Anv skiantel ||
| Alaudala rufescens (Vieillot, 1819) ||
| D'ar vevoniezh e tenn ar pennad-mañ. ||
Ar c'hodioc'h-palud (liester : kodioc'hed-palud) a zo ur spesad golvaneged bihan, Alaudala rufescens an anv skiantel anezhañ.
Anvet e voe A[lauda] rufescens (kentanv) da gentañ-penn (e 1819) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar amprevaned, greun ha had.

## Annez hag isspesadoù

Ar spesad a gaver an tri isspesad anezhañ :
* Alaudala rufescens apetzii, e reter, kreisteiz al Ledenez iberek,
* A. r. minor, eus Maroko da walarn Egipt, eus kreisteiz Turkia da Sinai ha reter Irak,
* A. r. rufescens, (Vieillot, 1819), e Tenerife (kornôg-kreiz Kanariez).

## Liammoù diavaez

* (en) Alaudala rufescens war al lec'hienn BirdLife International.
* (en) Alaudala rufescens war lec'hienn an International Union for Conservation of Nature (IUCN).

## Notennoù ha daveennoù

* ↑ Pêrig Herbert, “Anvioù laboused Europa, pennad 10”, Hor Yezh niv. 206, Mezheven 1996, p. 8.
* ↑ Studiet gant TermOfis Ofis Publik ar Brezhoneg.
* ↑ (en) Roadennoù IOC World Bird List diwar-benn Alaudala rufescens.
a vo kavet e Wikimedia Commons.
# New Haven (Connecticut)

New Haven zo ur gêr lec'hiet e su Stad Connecticut e Stadoù-Unanet Amerika. Bez he oa 135 081 a annezidi e 2020. E 1784 e voe anvet kêr en un doare ofisiel.
* Lec'hiadur
* Gwel diwar nij
* Aod ar reter
* New Haven Commons
* Connecticut Hall e Skol-veur Yale

## Kêrioù gevellet

| Bro | Kêr |
| Israel | Afula-Gilboa |
| Italia | Caguas |
| Bro-C'hall | Avignon |
| Sierra Leone | Freetown |
| Viêt Nam | Hue |
| Nicaragua | León |

## Ekonomiezh

Brudet e oa New Haven evit uzinoù an embregerezh armoù-tan ha munisionoù Winchester diazezet eno adalek 1866.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Prefedelezh Saitama

Prefedelezh Saitama (埼玉県, Saitama-ken$^?$) zo ur brefedelezh hep arvor e Japan lec'hiet e Rannvro Kantō en Honshu. Prefeti Saitama a zo annezet gant 7 338 536 a deud (1añ a viz Genver 2020) gant ur gorread a 3797 km$^2$ . Harzoù he deus Prefedelezh Saitama gant Prefedelezh Tochigi ha Prefedelezh Gunma en norzh, Prefedelezh Nagano er c'hornôg, Prefedelezh Yamanashi er mervent, Tokyo er su, Prefedelezh Chiba er gevred, ha Prefedelezh Ibaraki er biz.

## Notennoù ha daveennoù

* ↑ Nussbaum, Louis-Frédéric. (2005). "Prefedelezh Saitama" en Patrom:Google books; "Kantō" en Patrom:Google books.
# Kodioc'h gwenn

Kodioc'h gwenn :
| Ur c'hodioc'h gwenn. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Alaudidae |
| Genad : | Alaudala |
| Anv skiantel ||
| Alaudala raytal (Blyth, 1845) ||
| D'ar vevoniezh e tenn ar pennad-mañ. ||
Ar c'hodioc'h gwenn (liester : kodioc'hed gwenn) a zo ur spesad golvaneged bihan eus ar c'herentiad Alaudidae (asambles gant an alc'hwedered), Alaudala raytal (Calandrella raytal kent) an anv skiantel anezhañ.
Anvet e voe Alauda raytal (kentanv) da gentañ-penn (e 1845) gant al loenoniour saoz Edward Blyth (1810-1873).

## Boued

Bevañ a ra diwar amprevaned, greun ha had.

## Annez hag isspesadoù

Ar spesad a gaver an daou isspesad anezhañ :
* Alaudala raytal adamsi, (Hume, 1871), e gevred Iran, Pakistan, reter Afghanistan ha gwalarn India,
* A. r. raytal, eus hanternoz-kreiz India da greisteiz Myanmar.
Plijout a ra dezhañ daremprediñ an takadoù traezhek nepell diouzh ar stêrioù.

## Liammoù diavaez

* (en) Calandrella raytal war al lec'hienn BirdLife International.
* (en) Alaudala raytal war lec'hienn an International Union for Conservation of Nature (IUCN).

## Notennoù ha daveennoù

* ↑ Pêrig Herbert, “Anvioù laboused Europa, pennad 10”, Hor Yezh niv. 206, Mezheven 1996, p. 9.
* ↑ Studiet gant TermOfis Ofis Publik ar Brezhoneg.
* ↑ (en) Roadennoù IOC World Bird List diwar-benn Alaudala raytal.
a vo kavet e Wikimedia Commons.
# Q'orianka Kilcher

Q'orianka Kilcher zo un aktourez, kanerez ha stourmerez politikel a orin alaman-stadunanat, ganet d'an 11 a viz C'hwevrer 1990 e Schweigmatt, en Alamagn (er Schwarzwald). Brudet eo dreist-holl evit bezañ c'hoariet roll Pocahontas er film The New World gant Terrence Malick. He anv kentañ a oa Q'orianka a dalvez "erer aour" e kechuaeg.
An tad zo un arzour a orin perouat kechua ha harakmbet Deus tu he mamm emañ Saskia Kilcher, a orin suis-alaman, neoazh ganet e oa houmañ en Alaska ha bet savet e bro Suis, bet oberiant evel stourmerez evit gwirioù mab-den. Tad Saskia, d.l.eo tad-kozh Q'orianka, a oa Ray Genet, ur kraper menezioù amerikan marvet e 1979 war ar menez Everest. Q'orianka zo kendervez d'ar ganerez Jewel. Komz a ra saozneg, un tamm alamaneg hag un tamm algonkin (ar pezh he deus desket e-kerzh filmañ New World).
Gwelet e vez gwech ha gwech all, war Facebook gant un dorn savet hag ar skrid "WE ARE STILL HERE".
# Ordnance QF 25-pounder

An Ordnance QF 25-pounder, berraet en 25-pounder pe 25-pdr, e oa ar c'hanol hag obuzer diazez saoz hag implijet gant Kenglad ar Broadoù e-pad an Eil Brezel-bed. Alies eo bet graet eus ar pezh kanol unan padus, aes da implij ha gant un implij ledan. Bet eo bet ar c'hanol savet ar muiañ hag implijetañ gant Breizh-Veur e-kerzh ar brezel.
Erruet e oa er servij dres a-raok ma voe tarzhet an Eil Brezel-bed. Dedennus e oa evel kanol rak gallout a raer tennañ gantañ eeun pe dre implij ur c'horn-tenn uhel. Tennañ a rae buan a-walc'h, gant obuzennoù gant un nerzh tarzh etre, hag ar c'hanol a oa aes da fiñval. Ar broduadur a oa unan sioul da gentañ, met erruet er bloavezh 1945, un hollad 12 000 anezho a oa bet produet en holl.
# Kanton Wormhout

Kanton Wormhout :
| Lec'hiadur kanton Wormhout e departamant Norzh ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant(où) | Arondisamant Dukark |
| Kod kanton | 5941 |
| Pennlec'h | Wormhout |
| Kuzulierien Amzer gefridi | Patrick Valois Anne Vanpeene 2015-2021 |
| Stadegoù ||
| Poblañs | 53 805 ann. (2017) |
| Gorread | 501,45 km² |
| Stankter | 107 ann./km² |
| Adrannoù ||
| Kumunioù | 45 |
| kemmañ |
Kanton Wormhout a zo anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant an Norzh hag er rannvro Nord-Pas-de-Calais. Brasaet e oa bet da 45 kumun gant dekred an 17 a viz C'hwevrer 2014.

## Kumunioù
### Betek 2015

Kanton Wormhout a yae 11 kumun d'ober anezhañ.
* Bollezele
* Broksele
* Ekelsbeke
* Herzele
* Lederzele
* Ledringem
* Merkegem
* Nieuwerleet
* Volkerinkhove
* Wormhout
* Zegerskappel

### Abaoe 2015

Kanton Wormhout a ya 45 kumun d'ober anezhañ:
* Arneke
* Bambeke
* Bavinkhove
* Bissezele
* Bollezele
* Broksele
* Buisscheure
* Krochte
* Eringem
* Ekelsbeke
* Hardefoort
* Herzele
* Holke
* Hondschote
* Houtkerke
* Hooimille
* Killem
* Kwaadieper
* Lederzele
* Ledringem
* Merkegem
* Millam
* Nieuwerleet
* Noordpene
* Ochtezele
* Oostkappel
* Oudezele
* Rekspoede
* Rubroek
* Sint-Momelijn
* Soks
* Steenvoorde
* Terdegem
* Volkerinkhove
* Warrem
* Waten
* Wemaarskappel
* Weskappel
* Wilder
* Winnezele
* Wormhout
* Wulverdinge
* Zegerskappel
* Zermezele
* Zuidpene

## Daveoù

* ↑ (fr) Décret n° 2014-167 du 17 février 2014 portant délimitation des cantons dans le département du Nord
# Dorothy Tennant

Dorothy Tennant, ganet d'an 22 a viz Meurzh 1855 hag aet da Anaon d'ar 5 a viz Here 1926, a oa ul livourez saoz nevezklasel-viktorian. Anavezet eo evel Lady Stanley abalamour ma timezas gant an ergerzher Henry Morton Stanley.

## Labourioù

* Lord Henry Morton Stanley (1841-1904) (1880)
* L'Amour Blessé (1895)
* Skeudenn gant Dorothy Stanley evit golo levr A. J. Mounteney-Jephson, Emin Pasha and the Rebellion at the Equator (1890)

## Notennoù ha daveennoù

* ↑ (fr) RTBF
# Maine

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Maine a zo un anv-lec'h gallek hag ivez :
* anv ur broviñs kozh e Bro-C'hall, Maine (proviñs)
* anv div stêr:
** ar stêr Maine a dremen dre Anjev ha kêr Anje
** anv gallek ar Mewan e Breizh, a dremen dre Vro-Naoned,
* anv ur stad e SUA, gwelout Maine (stad)
** anv ul lestr amerikan anavezet en istor Kuba, gwelout Maine (lestr)

## Anv da dostaat

Ouzhpenn-se eo ret disheñvelout an anv gallek Maine diouzh an anv alamanek Main, ur stêr en Alamagn.
# Sean Connery

Sir Thomas Sean Connery, bet ganet d'ar 25 a viz Eost 1930 e Dinedin ha marvet d'an 31 a viz Here 2020 e Nassau (Inizi Bahamas), a oa un aktour skosat.
Anavezet e oa abalamour da roll James Bond a zalc'has dre seizh gwech er sinema hag en abeg da filmoù brudet-tre evel Highlander, Anv ar rozenn, The Intouchables, The Hunt for Red October ha meur a hini all.
Sevel a rae a-du gant dizalc'hiezh Bro-Skos.
# Mastin

Ur mastin zo ur c'hi-gward bras ha kreñv, tev a-wechoù. Meur a ouenn mastined zo: napolitan, spagnol, belgiad, tibetan, ha re all c'hoazh.
Hervez ar vojenn e tiskennfent eus chas-diwall ar Romaned a veze lakaet d'en em gannañ er sirk gant bleizi pe leoned.

## Pennadoù kar

* bulldog

## Notennoù

* ↑ Geriadur Gregor, pajenn 608: mastin, mastined.
# Orelsan

Aurélien Cotentin, pe Orelsan (/ɔʁɛlˈsan/) diouzh e anv arzour, a oa bet ganet en Alençon (Orne) d'ar 1añ a viz Eost 1982. Rapour, kanour ha sonaozour eo da gentañ-penn, daoust m'en deus labouret ivez evel aktour, sevenour filmoù ha senarioour.
Dre Internet e oa bet anavezet da gentañ, gant ar c'hanaouennoù Saint-Valentin ha Changement en doa embannet e 2008 war e bajenn Myspace. E-giz-se e kavas ul label evit produiñ e albom kentañ, Perdu d'avance, embannet e 2009. Hennezh a yeas da « bladenn aour », daoust d'ar reuz en doa sachet Orelsan war e chouk abalamour d'ar ganaouenn Sale Pute. E 2011 e teuas e eil albom er-maez, Le Chant des Sirènes e anv. Berzh bras a reas ar bladenn-se, pelloc'h evit e bed ar sonerezh rap. Testennoù Orelsan ha sonioù e broduer Skread zo plijet da galz a dud, d'an dud a vicher (div Victoire de la Musique) koulz d'an dud ordin (« pladenn blatin » dre ziv wech). Da c'houde e savas Orelsan un daouad asambles gant e vignon Gringe : Casseurs Flowters eo anv ar strollad, a savas ur bladenn e 2013 hag ur film (Comment c'est loin) e 2015. E-pad bloaz o deus c'hoariet ivez en heuliad sketchoù berr Bloqués produet ha skignet gant ar chadenn skinwel Canal +. E 2017 e adstagas Orelsan gant ar sonerezh : e drede albom La fête est finie a zeuas er-maez en diskar-amzer, brudet da gomañs gant ar ganaouenn Basique. Kreskiñ a reas ar berzh hag ar brud ur wech ouzhpenn : teir Victoire de la Musique a yeas gant ar bladenn-se. Daoust ma oa bet Orelsan en entremar e-pad pell e tivizas sevel ur pevare albom a-benn ar fin : Civilisation, embannet e 2021 da-heul ar single L'Odeur de l'Essence. Dindan 5 miz ez eas da « pladenn blatin », ar pezh na oa c'hoarvezet biskoazh e Frañs. Teir Victoire de la Musique en doa resevet bloaz war-lerc'h : gant Alain Bashung ha Matthieu Chedid eo an arzour priziet ar muiañ da-geñver al lid-se, gant 12 Victoires en holl.
# Gringe

Guillaume Tranchant, pe Gringe diouzh e anv arzour (distaget: [ɡʁɛ̃ʒ]), zo ur rapour, un aktor hag ur skrivagner gall hag a oa bet ganet e Poitiers (Vienne) d'an 20 a viz C'hwevrer 1980. Ezel eus an daouad Casseurs Flowters eo bet gant e vignon Orelsan. Asambles gantañ en deus c'hoariet ivez er film Comment c'est loin hag en heuliad skinwel Bloqués. Div bladenn en deus savet Gringe e-unan : Enfant lune embannet e 2018 hag Hypersensible e 2024. Ur levr en deus skrivet diwar-benn eñ hag e vreur, a zo klañv gant ar skizofreniezh : Ensemble, on aboie en silence, deuet er-maez e 2020.
# Slowdive

Slowdive (skrivet gant lizherennoù bihan peurvuiañ) zo ur strollad sonerezh rock hag a oa bet savet e Reading (Bro-Saoz) e 1989. Pemp soner a ya d'ober anezhañ abaoe ar penn-kentañ : Rachel Goswell (kan, gitar, klavieroù), Neil Halstead (kan, gitar), Christian Savill (gitar), Nick Chaplin (gitar boud) ha Simon Scott (taboulinoù, gitar, elektronika). An darn vrasañ eus an testennoù a vez skrivet gant Neil Halstead. Meur a EP o deus savet da gomañs, kent embann teir fladenn shoegaze e deroù ar bloavezhioù 1990 : Just for a Day (1991), Souvlaki (1993) ha Pygmalion (1995). Degemer fall zo bet graet d'o sonerezh a-wechoù, gant ar mediaoù dreist-holl, abalamour ma ne oa ket o stil diouzh ar c'hiz ken – mare ar grunge e oa kentoc'h. En em zispartiet e oa ar strollad war-lerc'h e drede pladenn, p'o doa divizet Savill, Chaplin ha Scott mont kuit. E 2014, naontek vloaz goude, o doa sonet ar pemp soner asambles en-dro war leurenn ar festival Primavera. Da-heul o deus labouret da sevel ur bladenn nevez, anvet slowdive evel ar strollad, ha deuet er-maez e 2017. Brud vat en deus sachet ar strollad ar wech-mañ, ha dre e oberenn ziwezhañ ez eus bet roet ul lañs nevez d'e bladennoù kozh. E 2023 o doa embannet Everything Is Alive, ur bladenn eizh kanaouenn warni. E 2014 hag e 2024 en doa sonet Slowdive e Breizh, e-kichen Sant-Maloù, er festival Hent ar Rock.
# Fuzuilh-pomp

Ur fuzuilh-pomp zo un arm-tan hiniennel hir, dezhañ ur c'harger korzennek dindan e ganol peurliesañ, gouest da dennañ kartouchennoù-chase, hag a vez adarmet a-drugarez da fiñvadenn un elfenn eus fust an arm.

## Deskrivadur

Ar fuzuilhoù-pomp kentañ gwerzhet da vat e oa ar re Winchester Model 1893 ha Model 1897 savet gant ar Stadunanad John Browning. Adarmet e vez kulasenn ur fuzuilh-pomp en ur sachañ war un elfenn a rikl war ar c'harger korzennek. Perzhioù mat ar sistem-mañ eo e c'hall bezañ tennet ar bannadelloù buanoc'h evit gant ur sistem kulasenn-vorailh pe loc'henn-grogenn. Gellet a ra ivez chom daouarn an tenner war ar fust hag an draen. Evit tennañ buanoc'h c'hoazh e c'haller implijout teknik ar slamfire, da lavaret eo kenderc'hel da bouezañ war an draen en ur sachañ war dornell ar pomp : neuze e vez skoet ur gartouchenn nevez diouzhtu pa vez kambret. Kalz a fuzuilhoù-pomp a-vremañ zo kambret e kalibr 12. Flour pe rizennet e c'hall o c'hanol bezañ.

## Implij

Implijet ez eus bet fuzuilhoù-pomp adalek penn-kentañ an XX$^{vet}$ kantved en armeoù. Efedus int war hedoù-tenn berr a-walc'h (20 pe 30 metr d'ar muiañ-tout) evit leuniañ ar spas gant kalz bannadelloù : talvoudus e voent etre daouarn ar soudarded stadunanat da vare ar Brezel-bed Kentañ. Efedus int e takadoù-emgann kloz evel ar janglennoù pe e diabarzh ar savadurioù.
Polisoù 'zo er bed a implij fuzuilhoù-pomp evit kaout un arm d'en em zifenn ma 'z int taget gant un engroez pe meur a zen. Riot gun a vez graet er Stadoù-Unanet eus ar fuzuilhoù-pomp a servij d'en ober. Betek ar bloavezhioù 1980 e oa pourveziet kalz poliserien stadunanat gant armoù a seurt-se en o oto evit kaout ur galloud-tan uheloc'h evit ar revolverioù pe ar pistolennoù, a-raok donedigezh ar fuzuilhoù-arsailh damaotomatek en o dafar.
Chaseal gant ur fuzuilh-pomp a vez graet kalz e Norzhamerika, met nebeutoc'h en Europa, dre hengoun. E Frañs e c'haller implijout ur arm pemp tenn dezhañ d'ar muiañ evit en ober hervez lezenn.

## Skouerioù fuzuilhoù-pomp brudet

* Winchester Model 1897 ( Stadoù-Unanet Amerika, 1897)
* Winchester Model 1912 ( Stadoù-Unanet Amerika, 1912)
* Ithaca 37 ( Stadoù-Unanet Amerika, 1933)
* Remington 870 ( Stadoù-Unanet Amerika, 1950)
* Mossberg 500 ( Stadoù-Unanet Amerika, 1961)
* Winchester 1300 ( Stadoù-Unanet Amerika, 1980)
* Mossberg Maverick 88 ( Stadoù-Unanet Amerika, 1988)
* Benelli Nova ( Italia, 2001)
# Geoffroy de Pennart

Geoffroy de Pennart zo ur saver-levrioù gallek evit ar vugale, skrivagner ha skeudennaouer. Ganet eo bet e 1951 e Neuilly-sur-Seine ; e 1974 e voe diplomet gant an École Supérieure d'Arts Graphiques (Skol-Uhel Arzoù an Tresañ) hag en em stalias evel labourer dizalc'h.
Kartennoù douaroniezh a reas e deroù e resped, kent labourat evit kazetennoù ha treiñ war-du al labourioù tresel evit embregerezhioù (bruderezh, stummadur hag all). E labour gopret pennañ eo c'hoazh, e-kichen al levrioù evit ar vugale.

## Oberennoù

* Il faut délivrer Gaspard !, Kaléidoscope - 2014, ISBN 978-2-87767-813-1
* Au service de Sa Majesté, L'École des Loisirs, 2014, ISBN 978-2-87767-831-5
* Georges le dragon, L'École des Loisirs, 2013, ISBN 978-2-211-21595-4
* Georges et Jules, L'École des Loisirs, 2013, ISBN 978-2-87767-792-9
* Le retour de Chapeau rond rouge, L'École des Loisirs, 2012, ISBN 978-2-211-20886-4
* La galette à l'escampette, L'École des Loisirs, 2012, ISBN 978-2-87767-757-8
* La présidente, L'École des Loisirs, 2010, ISBN 978-2-87767-685-4
* La princesse, le dragon et le chevalier intrépide, L'École des Loisirs, 2009, ISBN 978-2-211-09537-2
* Maman ! – Une histoire de Balthazar, L'École des Loisirs, 2009, ISBN 978-2-87767-597-0
* Igor et les trois petits cochons, Kaléidoscope, 2007, ISBN 978-2-211-09082-7
* Le loup, la chèvre et les 7 chevreaux, L'École des Loisirs, 2006, ISBN 978-2-211-08638-7
* Chapeau rond rouge, L'École des Loisirs, 2005, ISBN 978-2-211-07922-8
    E brezhoneg : Togig Ruz, Ti-Embann ar Skolioù (TES), 2009, ISBN 978-2-35573-023-8 (troidigezh gant Mark Kerrain)
* Balthazar !, L'École des Loisirs, 2005, ISBN 978-2-211-07882-5
* Le loup est revenu !, L'École des Loisirs, 2004, ISBN 978-2-211-20886-4
    E brezhoneg : Ar bleiz zo deuet en-dro, Ti-Embann ar Skolioù (TES), 2014, ISBN 978-2-35573-127-3 (troidigezh gant Jean-Dominique Robin)
* Vèzmô la sorcière, L'École des Loisirs, 2002, ISBN 978-2-87767-376-1
* Je suis revenu !, L'École des Loisirs, 2001, ISBN 978-2-211-06511-5
* Le Noël de Sophie, L'École des Loisirs, 2000, ISBN 978-2-87767-306-8
* Sophie la vache musicienne, L'École des Loisirs, 2006, ISBN 978-2-211-08280-8
* Le déjeuner des loups, L'École des Loisirs, 1999, ISBN 978-2-211-05601-4
* Le Loup sentimental, L'École des Loisirs, 1999, ISBN 978-2-211-05299-3
    E brezhoneg : Ar bleiz tener e galon, Ti-Embann ar Skolioù (TES), 2002, ISBN 978-2-87767-831-5 (troidigezh gant Jean-Dominique Robin)
* Boniface et Philibert, L'École des Loisirs, 1997, ISBN 978-2-87767-203-0
* Jean Toutou et Marie Pompon, L'École des Loisirs, 1996, ISBN 978-2-87767-187-3

### Oberennoù tud all, skeudennaouet gantañ

* La reine des abeilles, Breudeur Grimm. Kaléidoscope, 1992, ISBN 978-2-87767-075-3.
* L'autre, gant Zaza Pinson. Kaléidoscope, 2007, ISBN 978-2-211-08987-6

## Liammoù diavaez

* Pennad db e vuhez
* Fichenn an embanner "Kaléidoscope" diwar-benn an aozer (fr)
* An aozer e Salon du livre jeunesse, Montauban, miz Mae 2010 (fr)
# Tony Blair

Anthony Charles Lynton Blair, a vez graet Tony Blair anezhañ, zo ur politikour eus Breizh-Veur, ganet d'ar 6 a viz Mae 1953 e Dinedin (Bro-Skos).
Kentañ Ministr ar Rouantelezh-Unanet eo eo bet etre miz Mae 1997 ha miz Mezheven 2007.
E St John's College en Oxford en deus kaset e studioù. Goude bezañ tapet e destenn-skrid a alvokad ez eas gant Strollad al Labour met korbellet e voe en dilennadegoù kannaded e 1982.
War-lerc'h ez eas gant tu adreizhañ ar strollad.
E 1994 ez eas John Smith d'an anaon diwar ul lamm-galon. Blair a savas emglev gant Gordon Brown evit bezañ e penn ar strollad: Blair a vefe kentañ Ministr, Brown a yafe karg an Ekonomiezh gantañ.
D'ar 1añ a viz Mae 1997 e voe dilennet Blair e penn ar vro goude un trec'h splann ouzh ar mirour John Major. 18 vloaz oa ne oa ket bet al Labour e penn ar vro.
Etre 1997 ha 2001 e lakaas e vro e da gemer perzh e brezel Kosovo.
Brasoc'h c'hoazh e voe trec'h al Labour e 2001. Ar C'hentañ Ministr a zo padet ar pellañ eo Blair (en e raok eo Harold Wilson an hini a oa padet ar muiañ a-raok, etre 1964 ha 1970).
A-du gant ar Stadoù-Unanet eo savet bepred evit an aferioù diavaez, koulz e-pad ar brezel en Afghanistan pa gasas di al lu Saoz d'ar 6 Here 2001 pe en Irak, daoust d'ar muiañ-niver bezañ a-enep dezhañ en e vro. Da skouer ez eas ur milion a dud da vanifestiñ a-enep ar brezel e Londrez d'ar 15 C'hwevrer 2003 met derc'hel a reas Blair d'e soñj ha d'an 18 a viz Meurzh ez eas 42 000 soudard da Irak.
D'ar 7 Mezheven 2001 e voe trec'h war an Tories evit an eil gwezh hag ur muiañ-niver klok gant al Labour adarre.
D'ar 6 a viz Mae 2005 ez eas ar maout gantañ evit an trede gwezh da heul, ar pezh na oa bet c'hoarvezet biskoazh evit strollad al Labour. E miz Mezheven 2007 e roas e zilez ha Gordon Brown, eus e strollad, a zeuas da vezañ Kentañ Ministr.
| En e raok: John Major | Kentañ ministr ar Rouantelezh Unanet Mae 1997 – Mezheven 2007 | War e lerc'h: Gordon Brown |

## Liammoù diavaez

a vo kavet e Wikimedia Commons.